﻿ ÎMBĂTRÂNIREA POPULAŢIEI: PROVOCĂRI ŞI RĂSPUNSURI ALE EUROPEI ANA BĂLAŞA INTERESUL UNIUNII EUROPENE PENTRU ÎMBĂTRÂNIREA POPULAŢIEI. SCURT ISTORIC Evoluţiile demografice, implicaţiile lor şi situaţia persoanelor vârstnice au provocat interesul Comunităţii Europene, încă din anii ’80, concretizat în mai multe rezoluţii ale Parlamentului European, ca şi în Carta drepturilor sociale (1989). Deciziile Consiliului European din 1991 şi 1992 în favoarea persoanelor vârstnice şi declararea „Anului european al persoanelor vârstnice” (1993) au confirmat rolul important pe care Comunitatea trebuie să-l joace în relevarea provocărilor pe termen lung ale îmbătrânirii populaţie. Cele două decizii ale Consiliului au promovat solidaritatea între generaţii ca element central al abordării comunitare a provocărilor îmbătrânirii populaţiei. În anul european al persoanelor vârstnice (1993) se reafirmă principiul solidarităţii între generaţii, se informează societăţile asupra problemelor îmbătrânirii, se iau măsuri, dintre care unele sunt 1 . finanţate sau cofinanţate de Comisie În 1995 şi 1997, Comisia elaborează două rapoarte demografice şi un raport privind modernizarea protecţiei sociale în care supune evaluării impactul politic al schimbărilor demografice înregistrate în interiorul Uniunii Europene. În 1998, au fost lansate alte iniţiative pentru a aprofunda analizele şi discuţiile pe această temă. În 1999, Comisia a organizat un colocviu european, cu scopul explorării în profunzime a problemelor economice, sociale şi politice pe care le ridică evoluţiile demografice, în Europa. În cadrul colocviului, decidenţi politici şi experţi de renume, proveniţi din cele mai variate discipline, şi-au expus opiniile privind efectele schimbărilor demografice asupra unor domenii-cheie, precum ocuparea şi creşterea, serviciile de îngrijire medicală şi de sănătate, reforma regimurilor de pensionare, solidaritatea între generaţii. Documentul s-a intitulat O societate pentru toate vârstele – ocupare, sănătate, pensionare şi solidaritate intergeneraţională. La cea de-a doua Conferinţă mondială asupra îmbătrânirii (Madrid, aprilie, 2002) Comisia europeană a contribuit cu documentul Promovarea progresului 1 Politique du viéillissement, Comission européene, 1998. CALITATEA VIEŢII, XVI, nr. 3–4, 2005, p. 273–288 274 ANA BĂLAŞA 2 economic şi social, într-o lume îmbătrânită, în care şi-a expus experienţa proprie în căutarea răspunsurilor la îmbătrânirea populaţiei. Documentul reprezintă aportul Comisiei la dezbaterea internaţională asupra noului Plan de acţiune internaţională privind îmbătrânirea, adoptat la Madrid. La rândul său, Adunarea parlamentară a elaborat un ansamblu de recomandări pentru acţiunea autorităţilor publice, destinate să le permită acestora să reacţioneze eficace faţă de declinul şi îmbătrânirea populaţiei (2003). Raportul Tendinţe în domeniul populaţiei în Europa şi sensibilitatea lor la măsurile puterilor publice (mai 2004) s-a bazat pe literatura ştiinţifică existentă şi se inspiră din studiile demografice recente ale Comitetului European asupra populaţiei şi din rezultatele NIEPS (Network for Integrated European Population Studies) ale unsprezece institute demografice naţionale ale Europei occidentale şi orientale. Cu privire la îngrijirile de sănătate şi îngrijirile de lungă durată ale persoanelor vârstnice, este de menţionat Consiliul European de la Götteborg (2002), care a pledat în favoarea unui prim raport în domeniul îngrijirilor de sănătate şi îngrijirilor pentru persoanele vârstnice, stabilind trei mari capitole ale cadrului de discuţii: accesibilitatea, calitatea şi viabilitatea financiară. Comitetul privind protecţia socială a lansat un chestionar, destinat să strângă informaţii asupra modului în care cele trei obiective identificate sunt luate în considerare de statele membre, în privinţa îngrijirilor de sănătate şi îngrijirilor de lungă durată pentru persoanele vârstnice, asupra mecanismelor utilizate pentru evaluarea eficacităţii acestor îngrijiri, principalele dificultăţi întâlnite, măsurile politice prevăzute pentru rezolvarea lor. Statele-membre au fost invitate să se concentreze, în esenţă, pe prezentarea scopurilor şi obiectivelor care susţin reglementările lor, descrierea politicilor actuale, reformele prevăzute. Pe baza răspunsurilor furnizate de statele membre, s-a stabilit o sinteză a informaţiilor care conţin şi probleme ridicate de Consiliul european de la Barcelona. Raportul, intitulat Îngrijiri de sănătate şi îngrijiri pentru persoanele vârstnice: susţinerea strategiilor naţionale vizând un grad ridicat de protecţie socială (2003) sintetizează principalele concluzii din analiza răspunsurilor la chestionar. Documentele menţionate mai sus care, în opinia noastră, marchează succint istoricul interesului Europei pentru problematica îmbătrânirii populaţiei, au constituit sursele documentare principale pe care ne bazăm expunerea, în continuare, încercând să sintetizăm caracteristicile şi tendinţele fenomenului de îmbătrânire a populaţiei Europei, efectele şi sfidările procesului de îmbătrânire şi măsurile pe care Europa le-a luat sau pe care le consideră necesare, pentru a face faţă provocărilor. CARACTERISTICI ŞI TENDINŢE ALE EVOLUŢIEI DEMOGRAFICE Îmbătrânirea populaţiei este un fenomen mondial. Conform datelor ONU, proporţia populaţiei de vârsta a treia se va mări, pe termen lung, chiar în regiunile 3 ÎMBĂTRÂNIREA POPULAŢIEI 275 unde natalitatea este superioară ratei de reproducere. Fenomenul îmbătrânirii este prezent, în mod deosebit, în Europa şi Japonia. Se apreciază că Europa a atins deja 2 un stadiu critic : după un secol de creştere demografică naturală, perspectiva pentru acest secol este, dimpotrivă, un declin natural şi o îmbătrânire excesivă a populaţiei. O mare parte dintre ţările Europei orientale cunosc, deja, declinul demografic şi numeroase ţări occidentale îl vor cunoaşte într-un viitor apropiat. Conform proiecţiei demografice a ONU, diminuarea efectivului populaţiei va atinge Europa de Sud în câţiva ani, apoi Europa occidentală, după 2010 şi Europa de Nord după 2030. Declinul va fi foarte marcat în Federaţia rusă, în Europa orientală şi meridională şi mai moderat în Europa occidentală şi septentrională. Unele ţări vor fi în avans sau în întârziere faţă de unul sau altul dintre procesele demografice. De pildă, Germania de Vest şi de Est au cunoscut, deja, un declin al populaţiei la mijlocul anilor ’80, în Irlanda în schimb, datorită fertilităţii ridicate, populaţia va continua să crească şi în prima jumătate a acestui secol. În ciuda diferenţelor de intensitate şi de ritm care vor persista între diferitele ţări, toate societăţile europene au sau vor avea de făcut faţă, în principal, aceloraşi tendinţe, în materie de declin şi de îmbătrânire demografică. Chiar dacă populaţia ţărilor în curs de dezvoltare este acum, încă, relativ tânără, un mare număr dintre aceste ţări vor cunoaşte, conform previziunilor, o îmbătrânire într-o manieră fără precedent, ca urmare a scăderii puternice a ratei fertilităţii şi a unei rapide creşteri a longevităţii. Numeroase ţări în curs de dezvoltare se găsesc în primele faze de adaptare la modificările structurii de vârstă a populaţiei. În ceea ce priveşte Uniunea Europeană, se apreciază că, încă în primul deceniu al acestui mileniu, cea mai mare parte a statelor-membre va fi antrenată într-o tranziţie demografică rapidă. Îmbătrânirea societăţilor rezultă, în primul rând, din scăderea ratei fertilităţii şi creşterea speranţei de viaţă, ceea ce înseamnă mai puţini copii şi mai multe persoane vârstnice. În timp ce pentru înlocuirea populaţiei, fiecare femeie de vârstă fertilă ar fi trebuit să aducă pe lume, în medie, 2,1 copii, în realitate media în UE era, în 1999, de doar 1,59. Conform proiecţiilor demografice, rata fertilităţii riscă să se menţină la un nivel 3 . Într-un raport elaborat sub egida Comisiei, scăzut şi chiar, în anumite ţări, să scadă se spune: „Se poate ca indivizii să fie mulţumiţi de a nu avea copii sau de a nu avea decât doi. Societatea, dimpotrivă, are nevoie de a asigura solidaritatea şi continuitatea 4 între generaţii, ceea ce reclamă o importantă proporţie de familii mai numeroase” . Ca un caz particular, este de evocat declinul brutal al fertilităţii în Europa orientală, unde schimbările economice şi politice care au urmat căderii regimurilor 2 Les Tendances en matière de population en Europe et leur sensibilité aux mésures, des pouvoirs publics, Asamblée parlamentaire, mai 2004. 3 Scenariu demografic al Naţiunilor Unite, varianta medie, 2001. 4 Les tendances en matière de population en Europe et leur sensibilité aux mésures des pouvoirs publics, Asamblée parlamentaire, mai 2004. 276 ANA BĂLAŞA 4 comuniste au antrenat înrăutăţirea situaţiei sociale a femeilor şi reculul sau dispariţia sistemelor de protecţie socială. În ceea ce priveşte longevitatea, fiecare aspiră să trăiască mult timp şi în bună sănătate, dar societatea trebuie să furnizeze un mediu favorabil persoanelor vârstnice, 5 continuând să asigure o echitate intergeneraţională, în toate domeniile vieţii sociale . Tendinţa de îmbătrânire a populaţiei are un profund impact asupra tuturor generaţiilor şi asupra celei mai mari părţi din domeniile de activitate economică şi socială: piaţa muncii, protecţia socială, educaţie, cultură, politică. Schimbările demografice pun în discuţie instituţiile şi strategiile politice care au fost puse în funcţiune într-o perioadă când perspectivele demografice erau sensibil diferite. Ele au influenţe şi asupra vieţii cotidiene a cetăţenilor, a raportului între generaţii, a modului de viaţă. Conferinţa Vers une société pour tous les âges a evidenţiat, încă din 1999, că evoluţiile demografice vor face ca toate statele membre să fie confruntate cu un număr important de probleme: costul pensiilor, strategiile în domeniul educaţiei şi formării, locuire, transport, îngrijiri medicale, infrastructuri publice specifice, reforme fiscale, reforme structurale, cheltuieli publice. Evoluţia demografică rapidă, tendinţele principale şi efectele lor riscă să pună în discuţie viabilitatea a ceea ce se numeşte „modelul social european”. Care sunt principalele tendinţe demografice? Pe lângă declinul demografic, schimbările vizează structura pe grupuri de vârstă a populaţiei. Este vorba, în primul rând, de creşterea populaţiei în vârstă de 65 ani şi peste. Acesta este un fenomen prezent în toate principalele regiuni europene, atât în cifre absolute, cât şi ca procentaj din populaţia totală. În ultimii 50 de ani, populaţia vârstnică (65+) s-a dublat, ajungând de la 46 la 112 milioane, iar ponderea sa în populaţia totală a ajuns de la 8%, în 1950 la 14%, în 2000. Europa are populaţia 6 cea mai în vârstă din lume . Persistă diferenţe între diversele ţări europene, în special între Europa occidentală şi Europa orientală, unde speranţa de viaţă a stagnat sau chiar a regresat. În 2001, Italia era ţara cu cel mai mare procentaj al persoanelor vârstnice (18%), iar procentajul cel mai scăzut se afla în Irlanda (11%). O longevitate accentuată şi, îndeosebi, o rată a fertilităţii foarte slabă, în cursul ultimelor două, trei decenii, în Italia, Grecia, Spania, au condus la o creştere rapidă a numărului şi 7 proporţiei persoanelor vârstnice . În cea mai mare parte a cazurilor, procesul de îmbătrânire se va accelera începând din 2010, şi în special, în perioada 2010–2015. Valul de îmbătrânire considerabilă se va produce după 2010, pentru că atunci marile cohorte ale baby- boom-urilor de după război (1950 şi 1960) şi cohortele mai puţin numeroase care le succed vor atinge vârsta de pensionare şi vârsta vieţii active. 5 Idem. 6 Les tendances en matière de population en Europe et leur sensibilité aux mésures des pouvoirs publics, Asamblée parlamentaire, p.11. 7 Idem 6, p. 12. 5 ÎMBĂTRÂNIREA POPULAŢIEI 277 Ne putem aştepta – se apreciază în documentul citat – ca problemele puse de îmbătrânirea populaţiei să se accentueze considerabil, prin combinarea a doi factori de îmbătrânire: prelungirea duratei de viaţă şi diminuarea numărului de tineri, ca urmare a unei rate de fertilitate inferioare celei de înlocuire. Creşterea tranşei de vârstă de 80 ani şi peste este considerată o tendinţă frapantă, în cadrul îmbătrânirii populaţiei. Europa are în prezent 21 de milioane de persoane de peste 80 ani şi se prevede ca această cifră să ajungă la 60 milioane, în 2050. Sunt ţări în care acest segment de populaţie reprezintă 20% din populaţia de 8 . 60 ani şi peste (Elveţia, Danemarca), sau peste 22% (Norvegia şi Suedia) Dintre toate evoluţiile demografice, creşterea segmentului de vârstă de 80 + este şi cea mai intensă şi cea mai rapidă. Şi în privinţa acestei tendinţe, se poate spune că diferitele regiuni ale Europei nu sunt afectate, în aceeaşi măsură. Impactul demografic asimetric reprezintă, el însuşi, o provocare, căci presupune nevoia de adaptare a politicii la realităţile regionale. Întrucât în anii ’20, ’50 şi prima jumătate a anilor ’60 rata fertilităţii a fost cea mai ridicată, în prezent şi în deceniile următoare populaţia de 80 ani şi peste va fi în creştere rapidă. La nivelul UE, s-a estimat că în perioada 2000–2005, creşterea medie va fi de 18,6%, iar în Franţa şi Belgia, creşterea va fi de peste 25%. Este o schimbare de care va trebui să se ţină cont, atât pe planul politicii demografice cât şi pe cel al politicii sociale. În unele ţări, cum este, de exemplu, Italia, suprareprezentarea persoanelor foarte vârstnice este rezultatul cumulării efectelor ratei de fertilitate ridicate între cele două războaie şi scăderea masivă a natalităţii în anii ’80. Dată fiind şi creşterea speranţei de viaţă, vom asista, în cea mai mare parte a ţărilor, la o puternică creştere a grupului de vârstă de 80+ după 2025, atunci când baby-boom-urile vor face parte din această categorie. Se aşteaptă ca persoanele foarte în vârstă (80+) să fie grupul care va cunoaşte creşterea cea mai rapidă. În prima jumătate a secolului XXI, numărul lor practic se va tripla, ajungând, de la 22 milioane în prezent, la 65 milioane. Rata de creştere cea mai ridicată este prevăzută pentru 2000–2015. Conform variantei medii a proiecţiei ONU, în 2050 persoanele foarte vârstnice vor fi 7% în Europa de Est, 10% în Europa de Nord şi 12% în Europa de Sud şi de Vest, dar se pare că aceste cifre sunt subestimate. Declinul populaţiei active şi îmbătrânirea forţei de muncă constituie o altă tendinţă majoră, care caracterizează evoluţiile demografice ale Europei, punând probleme economice şi sociale deosebite. Reducerea populaţiei în vârstă de muncă poate avea, drept consecinţe, probleme structurale pe piaţa muncii. Tranziţia demografică va reduce, progresiv, disponibilităţile în resurse umane, pe piaţa muncii. În 1995, rata de ocupare medie în E–15, pentru populaţia de 15–64 ani era de 60% şi se speră ca în 2015 să ajungă la 68%. 8 Idem 7, p. 12. 278 ANA BĂLAŞA 6 Creşterea tranşei de vârstă 50–64 ani pune problema îmbătrânirii activilor, a politicilor de ocupare şi a reformei pensionării. Fenomenul de îmbătrânire a populaţiei active va modifica talia şi structura acestei populaţii şi va duce la mărirea dezechilibrelor între grupurile de vârstă activă. Încă din anii ’90, creşterea populaţiei în vârstă de muncă a devenit lentă, iar 9 . Îmbătrânirea face să apară în unele regiuni europene, aceasta a început să scadă necesitatea modificării practicilor, în materie de gestionare a vârstei la locul de muncă şi pe piaţa de muncă. Schimbările demografice modifică talia şi structura populaţiei în vârstă de muncă, adică forţa de muncă disponibilă a unei ţări. După 1993, Europa a intrat 10 (p. 19). În majoritatea într-o fază de transformări rapide ale populaţiei ei active ţărilor membre (E–15), populaţia în vârstă de muncă va înceta să crească, înainte de 2012. Diminuarea numărului de persoane în vârstă de muncă este deja vizibilă în Germania şi Danemarca. În Austria, Finlanda, Spania schimbarea se va produce 11 . până în 2008, în Suedia doar în 2016, iar în Irlanda în 2037 Proporţia tinerilor se va diminua într-o manieră semnificativă. Acest declin demografic va dura mai multe zeci de ani. El va atinge ansamblul ţărilor-membre, chiar dacă intensitatea şi ritmul variază de la ţară la ţară şi de la regiune la regiune. Declinul tranşei de vârstă de 15–24 ani. Pune problema dezvoltării resurselor umane. Este mai accentuat în ţările mediteraneene. Există diferenţe importante, în termeni de intensitate şi evoluţie, între ţările membre UE. Datele de care se dispune arată că diferitele regiuni ale UE nu sunt toate afectate, în aceeaşi măsură, de evoluţiile demografice. Acest impact asimetric se adaugă la alte diferenţe existente de la o regiune la alta. Rezultă diferite combinaţii ale dinamicilor socioeconomice şi demografice, divergenţe sau convergenţe, reclamând o adaptare a politicilor la realităţile regionale specifice. Cu toate diferenţele existente şi estimate, se precizează că, încă în cursul primului deceniu al acestui mileniu, cea mai mare parte a statelor membre ale UE vor fi antrenate într-o tranziţie demografică rapidă, care riscă să pună în discuţie „modelul social european”. EFECTE ŞI PROVOCĂRI IMPLICATE DE ÎMBĂTRÂNIREA POPULAŢIEI Sfidările pe care le implică îmbătrânirea populaţiei decurg, în primul rând, din principalele tendinţe demografice, legate de structura pe vârste a populaţiei. Creşterea segmentului de vârstă de 65 ani şi peste reclamă reforma politicilor sociale Accelerarea procesului îmbătrânirii, începând cu 2010, este de importanţă majoră pentru politicile sociale şi modernizarea protecţiei sociale. Obiectivul 9 Vers une societé pour tous les ages, Commission Europene, 1999. 10 Idem, p. 19. 11 Preparing for the future: demografic ageing Knowledge based – society, European Commission, 2001. 7 ÎMBĂTRÂNIREA POPULAŢIEI 279 protecţiei sociale constă în garantarea prosperităţii, într-o societate a cărei populaţie îmbătrâneşte. Menţinerea unui grad ridicat de protecţie socială, în aceste condiţii, este o importantă provocare pentru autorităţi. Necesitatea de adaptare la o populaţie în vârstă implică revederea şi reamenajarea politicilor şi strategiilor. „Societatea nu poate reveni la condiţiile de viaţă anterioare erei industriale sau la familia lărgită, care asigura mijloacele de 12 . existenţă şi prelua îngrijirea persoanelor vârstnice” În acelaşi timp, reformele vor trebui să aibă în vedere ca transferul resurselor către un număr crescut de persoane vârstnice să nu creeze tensiuni economice sau sociale majore. Pe de altă parte, populaţia vârstnică nu trebuie lăsată să cadă în sărăcie. Sub o formă sau alta, transferurile au existat şi vor exista totdeauna. Două concepte subiacente vor trebui avute în vedere: solidaritatea între generaţii, care vizează finanţarea sistemului pe termen lung şi echitatea între generaţii, care câştigă teren în dezbaterile actuale. Responsabilii politici însărcinaţi cu reformarea sistemului de protecţie socială vor trebui să ţină seama de aceste dimensiuni, de asigurarea unui echilibru satisfăcător între posibilităţile de a finanţa sistemul pe termen lung şi solidaritatea 13 . şi echitatea între generaţii Un efect important al îmbătrânirii populaţiei (65+) va fi legat, în perioada imediat următoare, de creşterea numărului de persoane în vârstă solicitante de îngrijiri de sănătate şi îngrijiri specifice. Consiliul european de la Lisabona (2000) a recomandat ca sistemele de protecţie socială să fie astfel reformate încât să poată oferi servicii de sănătate de calitate, iar Consiliul de la Götteborg (2001) a cerut elaborarea unui raport preliminar asupra orientărilor de adoptat în domeniul îngrijirilor de sănătate şi îngrijirea persoanelor vârstnice. (În 1999, îngrijirile de sănătate au fost stabilite de Consiliul ca unul dintre cele patru domenii ale protecţiei sociale). Este o adevărată provocare ca, în viitor, să se poată garanta niveluri înalte ale protecţiei sociale, în acest domeniu. Sistemul de îngrijire de sănătate şi de îngrijiri de lungă durată sunt confruntate cu dificultatea de a garanta, simultan, trei obiective: accesul pentru toţi, indiferent de venituri, un nivel înalt al calităţii îngrijirilor, viabilitatea 14 . financiară a sistemelor de îngrijire Sistemele de protecţie socială puse în practică de statele membre au ca scop asigurarea accesului tuturor la îngrijire de calitate, iar dezvoltarea lor a contribuit la ameliorarea considerabilă a stării de sănătate a populaţiei europene, în cursul ultimelor decenii. Ele reprezintă un element important al modelului social. 12 Les tendances en matiere de population en Europe et leur sensibilite aux mesures des pouvoirs publics, Asamblee parlamentaire, p. 31. 13 Vers une societé pour tous les âgtes, Commission europeène 1999, p. 42. 14 Soins de santé et soins pour les personnes agées: soutenir les strategies nationales visant un degré elèvé de protection sociale, Commission des Communautés europeènnes, 03.01.2003. 280 ANA BĂLAŞA 8 Rolul sistemelor de îngrijire în reculul riscului de sărăcie şi de boală, contribuţia la coeziunea socială, au fost recunoscute la nivelul Uniunii: încă din 1992, o recomandare a Consiliului cerea statelor-membre să menţină şi/sau să dezvolte sisteme de îngrijire de calitate, adaptate la evoluţia nevoilor populaţiei şi, îndeosebi, la cele care decurg din dependenţa persoanelor vârstnice, evoluţia 15 patologiilor şi terapiilor şi la necesitatea intensificării prevenţiei . Urmare a Consiliilor de la Lisabona şi Götteborg, care au pus accentul pe necesitatea reformării şi adaptării sistemelor de protecţie socială, înţelegând aici şi îngrijirile de sănătate pentru a face faţă îmbătrânirii demografice şi a asigura coeziunea socială, Comisia a identificat aceste trei orientări, care pot servi drept cadru al reformei şi care au fost aprobate de Consiliul European de la Barcelona, în martie 2002: accesibilitatea îngrijirilor, ofertă de îngrijire de calitate, viabilitate financiară, pe termen lung, a acestor îngrijiri. Inegalităţile şi dificultăţile de acces persistă, în ciuda universalităţii garantate, în principiu, de sistem. Oferta de servicii de calitate este, uneori, insuficientă în raport cu nevoile populaţiei; dezechilibrele financiare se menţin în unele sisteme. Noile state membre vor accentua aceste trăsături ale E–15: indicatorii lor de sănătate sunt, în general, mai puţin buni şi se consacră sensibil mai puţine resurse sistemelor lor de sănătate. Îmbătrânirea populaţiei va constrânge serviciile sociale şi de sănătate să se adapteze la evoluţia tipurilor de afecţiuni (creşterea maladiilor cronice) şi a tipurilor de pacienţi. O importanţă deosebită va trebui acordată obiectivului ca persoanele vârstnice să-şi trăiască bătrâneţea într-o manieră activă, sănătoasă şi independentă. Provocarea constă în privilegierea strategiilor axate pe prevenire, incluzând aici şi ameliorarea calităţii alimentelor, activitatea fizică şi intelectuală, 16 începând cu modul de viaţă al tinerilor şi persoanelor de vârstă medie . Creşterea tranşei de vârstă de 80 de ani şi peste este cea care pune, îndeosebi, problema sănătăţii şi a îngrijirilor Această grupă de vârstă are o importanţă deosebită pentru politicile sociale şi cele privind sănătatea publică şi îngrijirea persoanelor dependente. Ea implică exigenţe noi, în privinţa locuirii, posibilităţilor de deplasare şi a altor 17 . infrastructuri publice Persoanele foarte în vârstă au nevoie de servicii de sănătate şi de îngrijire mult mai numeroase şi esenţial diferite de cele de care are nevoie populaţia mai tânără. Morbiditatea persoanelor foarte în vârstă este caracterizată de o rată mai mare (tendinţa de a fi mai des bolnave), cronicitate, multimorbiditate. O afecţiune 15 Moderniser la protection sociale pour le developpment de soins de santé et de soins de lonque durée de qualité, accesibles et durables, Commission de Communautés europeènnes, 20.04.2004. 16 Soins…, 2003, p. 5 17 Vers une societé pour tous les âges…, p.11 9 ÎMBĂTRÂNIREA POPULAŢIEI 281 tipică vârstei înaintate este demenţa care necesită servicii de îngrijire profesională. 18 . În viitor, se aşteaptă o amplificare considerabilă a acesteia Principala sfidare pentru responsabilii politici este de a garanta că măsurile ce se vor lua vor fi cele adecvate, iar pe de altă parte, că acestea vor avea costuri rezonabile. În prezent, majoritatea persoanelor care necesită îngrijiri permanente sunt îngrijite de membrii familiei, serviciile profesionalizate fiind relativ reduse. În viitor, familiile vor fi din ce în ce mai puţin în măsură să-şi asume aceste sarcini. În condiţiile în care participarea femeilor pe piaţa muncii se va mări şi în care se reduce talia medie a familiei, se limitează posibilităţile de îngrijire a persoanelor vârstnice, în sânul familiei. Chiar dacă, în viitor, va exista o sănătate mai bună şi va avea loc un declin remarcabil al morbidităţii, de aceste efecte vor beneficia „vârstnicii tineri” şi mai 19 puţin „vârstnicii bătrâni”. Cu toate evoluţiile favorabile , întrucât speranţa de viaţă va continua să crească, nevoile de îngrijire permanentă vor creşte, pentru grupul de peste 80 de ani, în progresie rapidă, ceea ce va conduce la creşterea probabilă a numărului de pacienţi atinşi de demenţă şi la creşterea necesarului de îngrijiri profesionale. Membrii familiilor vor trăi, în general, la distanţă, iar pe de altă parte, vor fi din ce în ce mai puţini copii care să se ocupe de un număr din ce în ce mai mare de persoane foarte vârstnice, suferind de afecţiuni cronice, legate de vârsta lor. Ca urmare a evoluţiilor demografice privind vârsta de 80+, două tendinţe vor fi predominante: mărirea cererii de servicii de îngrijire şi creşterea cererii de 20 prestaţie de îngrijire, către instituţii sau societatea civilă . Creşterea tranşei de vârstă 50–64 ani pune problema îmbătrânirii active Acest segment de vârstă implică aspecte legate de politicile de ocupare şi 21 . reforma pensionării În majoritatea statelor-membre, populaţia în vârstă de muncă va înceta să mai crească, înainte de 2012. Unele au atins acest stadiu, încă din 2000 (Italia, Germania). Numărul şi procentul persoanelor vârstnice se vor mări în continuare, în timp ce participarea la viaţa activă se va diminua. Vor trebui luate decizii politice privind oportunitatea rămânerii în muncă a adulţilor de o anumită vârstă şi a „tinerilor seniori”, pentru a reduce raportul de dependenţă. Partea mai în vârstă a populaţiei active va creşte sensibil, pe de o parte, din raţiuni privind tendinţele demografice, iar pe de altă parte, pentru că este puţin probabil să poată continua, pe termen lung, recurgerea la pensionarea anticipată. 18 Idem, p. 32. 19 Studii efectuate în cursul Anului european al persoanelor vârstnice (1993) au constatat că mai puţin de o treime din cei de peste 65 de ani au nevoie de ajutor sau asistenţă regulată pentru îngrijiri personale sau treburi menajere. 20 Idem 17, p. 32. 21 Idem 17, p. 14. 282 ANA BĂLAŞA 10 Necesitatea de a menţine în activitate un număr crescut de lucrători mai în vârstă va reclama o nouă abordare a tuturor problemelor legate de raportul între vârstă şi piaţa muncii. Prelungirea vieţii active devine o sfidare politică majoră. Dezbaterea privind prelungirea vieţii active este accentuată de provocarea reformei sistemului de protecţie socială şi a sistemului fiscal, considerate o parte integrantă a unei 22 strategii în favoarea creşterii ocupării . Tendinţele demografice şi cele de pe piaţa muncii vor reclama o politică de încurajare a celor mai în vârstă să rămână în activitate, dar aceasta nu va da rezultate, dacă lucrătorii nu au calificările corespunzătoare exigenţelor întreprinzătorilor. Îmbătrânirea populaţiei active necesită noi abordări privind raportul între vârstă, pe de o parte, şi productivitate, organizarea muncii, stimularea motivaţiei, prezervarea stării de sănătate, reducerea stresului şi a riscului de boli profesionale, pe de altă parte. Perspectiva participării crescute a femeilor pe piaţa muncii implică probleme conexe, cum ar fi reconcilierea muncii cu responsabilităţile familiale şi egalitatea şanselor în privinţa educaţiei, formării, remunerării şi oportunităţilor carierei. Concluzia principală privind repercursiunile îmbătrânirii populaţiei asupra ocupării este că Europa intră într-o fază de îmbătrânire demografică rapidă, care afectează condiţiile de bază pentru funcţionarea pieţei de muncă. Este vorba de o provocare de natură structurală, pe care decidenţii politici de la toate nivelurile 23 vor trebui s-o ia în seamă în deceniile următoare . Declinul tranşei de vârstă de 15–24 de ani ridică problema dezvoltării resurselor umane O importanţă deosebită va trebui acordată politicii de educaţie, de dezvoltare a resurselor umane şi a pieţei de muncă pentru tineri, promovarea mobilităţii geografice şi flexibilitatea competenţelor. Fenomenul de „dezîntinerire” a populaţiei este dat de o fertilitate inferioară simplei înlocuiri. Alegerile politice vor trebui să decidă dacă să se atace sau nu acest fenomen. CUM SĂ FACEM FAŢĂ: DEMERSUL POLITIC AL UE Europa este una dintre primele regiuni afectate de îmbătrânire, şi, de aceea, a fost preocupată de elaborarea unei serii de măsuri politice, pentru a face faţă acestui fenomen. Este regiunea care a făcut pionierat în punerea în practică a unor măsuri instituţionale privind domenii aflate în conexiune cu îmbătrânirea, a contribuit semnificativ la cele două planuri de acţiune internaţională (1982, 2002) 22 Idem 17, p. 25. 23 Idem p. 29. 11 ÎMBĂTRÂNIREA POPULAŢIEI 283 şi la elaborarea unei strategii globale pe termen lung, în perspectiva unei „societăţi pentru toate vârstele”. Mult timp, deliberările politice nu aveau loc decât la nivel naţional. În anii ’90, s-a accentuat conştientizarea faptului că provocările sunt comune, în multe privinţe, astfel că, în ultimii ani, cooperarea în problematica îmbătrânirii a evoluat mult. Competenţa legislativă privind măsurile incumbă, şi acum, aproape în întregime, statelor. 24 elaborate sub autoritatea Comisiei Europene sunt cuprinse În documentele şi răspunsurile la provocările pe care le implică îmbătrânirea. Ele privesc, în general, patru tipuri de probleme: o abordare politică generală, prin care se schiţează cadrul principial al măsurilor, identificarea ţintelor comune ale acţiunii statelor-membre, ocuparea şi forţa de muncă, îngrijirile de sănătate şi îngrijirile de lungă durată pentru persoanele vârstnice. Abordarea politică generală. Cadrul principial Măsurile pe care UE le întrevede pentru a face faţă sfidărilor îmbătrânirii populaţiei sunt circumscrise într-un cadru principal general, dintre componentele căruia menţionăm: – Îmbătrânirea populaţiei reclamă o abordare politică complexă, înglobând şi aspectele legate de economie, ocupare, probleme sociale. Societăţile trebuie să garanteze nu numai furnizarea unui cadru adecvat pentru persoanele vârstnice, ci şi viabilitatea economică şi socială, într-o lume îmbătrânită. Politicile în acest domeniu trebuie să ia în considerare întreaga complexitate a interacţiunilor între demografie şi societate. Răspunsurile UE la provocările îmbătrânirii populaţiei se înscriu în cadrul strategiei globale lansată la Consiliul european de la Lisabona şi confirmată, apoi, de consiliile de la Nisa, Stockholm, Götteborg, Laecken. Aceste răspunsuri înglobează incidenţele îmbătrânirii asupra economiei, ocupării şi chestiunilor sociale. – În elaborarea politicilor este necesar un efort colectiv, colaborare internaţională. Cooperarea în cadrul ONU este fundamentală pentru experienţa şi încurajarea celor mai bune practici din lumea întreagă, păstrând spiritul diversităţii situaţiilor naţionale. – Măsurile destinate să răspundă provocărilor trebuie să fie aplicabile pe scară mare şi pe termen lung. 24 Ne referim, în special, la rapoartele: Către o societate pentru toate vârstele (1999); Tendinţele în materie de populaţie în Europa şi sensibilitatea lor la măsurile autorităţilor publice (2004); Modernizarea protecţiei sociale pentru dezvoltarea îngrijirilor de sănătate şi îngrijirilor de lungă durată de calitate, accesibile şi durabile (2004); Răspunsul Europei la îmbătrânirea populaţiei mondiale. Promovarea progresului economic şi social într-o lume îmbătrânită (2002); Susţinerea strategiilor naţionale pentru viitorul îngrijirilor de sănătate şi al îngrijirilor persoanelor vârstnice (2003); Îngrijirile de sănătate şi îngrijirile pentru persoanele vârstnice: Susţinerea strategiilor naţionale vizând un nivel ridicat al protecţiei sociale (2003). 284 ANA BĂLAŞA 12 – Statele trebuie să acţioneze acum pentru a rezolva problemele, căci mai târziu, soluţiile se vor complica. Costul măsurilor corective este mai ridicat. – Sunt necesare atât politici de adaptare cât şi politici de schimbare. Politicile de tip reactiv tind să adapteze structurile societăţii la evoluţia demografică, politicile axate pe schimbare vizează modificarea factorilor demografici, pentru a obţine efectivele dorite ale populaţiei şi o compoziţie pe vârste echilibrată. Ele nu se exclud, ci pot fi integrate în diverse combinaţii. – Fundamentarea politicilor privind îmbătrânirea trebuie să se bazeze pe cursul întregii vieţi şi pe ansamblul societăţii. Adaptarea la îmbătrânirea populaţiei priveşte persoanele de toate vârstele, ceea ce măreşte gradul de adecvare a politicilor, prin includerea de măsuri care ţin cont de cerinţele unuia sau altuia din grupurile de vârstă. Toate generaţiile vor trebui să contribuie la căutarea soluţiilor şi găsirea mijloacelor de adaptare. Obiectivul trebuie să fie „o societate pentru toate vârstele”. – Politicile şi practicile sunt axate pe ceea ce se numeşte îmbătrânire (bătrâneţe) activă, ce presupune educaţia şi formarea pe parcursul întregii vieţi, retragerea din activitate mai târziu şi mai progresiv, practicarea activităţilor care prezervă capacităţile şi sănătatea. Aceasta înseamnă şi reducerea dependenţei, şi îndeosebi, a costurilor retragerii din activitate şi ale îngrijirilor de sănătate. – Integrarea dimensiunii egalităţii între bărbaţi şi femei. Îmbătrânirea este un fenomen caracterizat prin importante diferenţe între bărbaţi şi femei. Acţiunea internaţională. Ţintele comune O serie de ţinte comune vizează adaptarea sistemului de protecţie socială la fenomenul de îmbătrânire a populaţiei. Acestea vizează aspecte precum: – Sistemul de protecţie socială trebuie adaptat, pentru a fi viabil pe termen lung. – Priorităţile modernizării protecţiei sociale trebuie să privească garantarea prosperităţii, într-o societate a cărei populaţie îmbătrâneşte. – Sistemele de pensionare care există în Europa trebuie revăzute şi adaptate la evoluţia demografică. Ele trebuie să fie echitabile şi să ţină cont de prelungirea duratei de viaţă. Reforma pensiilor va trebui să se înscrie într-o politică integrată, incluzând politicile demografice şi reformele protecţiei sociale şi ale pieţei muncii. – Reformele să fie astfel încât transferurile resurselor către un număr crescut de persoane vârstnice să nu creeze tensiuni economice şi sociale majore. – În afara măsurilor organizaţionale şi financiare, îmbătrânirea populaţiei va necesita o schimbare în comportamente, în speţă, o mai mare solidaritate între generaţii, menţinerea sau ameliorarea egalităţii de şanse şi de opţiune, între generaţii. Menţinerea sau restabilirea echităţii intergeneraţionale este o ţintă comună importantă. – „Grizonarea” populaţiei, datorată creşterii longevităţii trebuie să facă obiectul politicilor flexibile de adaptare a instituţiilor şi proceselor sociale la noua 13 ÎMBĂTRÂNIREA POPULAŢIEI 285 structură a populaţiei. Anumite politici trebuie modificate, pentru a permite „tinerilor seniori” să se integreze în viaţa activă şi în societate, în general. Imigraţia nu este considerată un instrument adecvat pentru compensarea grizonării populaţiei, decât, eventual pentru o stabilizare pe termen scurt. – Dacă se optează pentru politici demografice de creştere a fertilităţii (doar Franţa are politici explicite de creştere a fertilităţii), atunci sunt necesare politici de emancipare şi egalitate a sexelor, pentru familie şi copil, promovarea unor valori axate pe copil şi familie, regândirea locului de muncă, a rolului de părinte şi a pensionării, pe ansamblul unei vieţi. – Se recomandă o mai mare armonizare a vieţii profesionale şi familiale, în special în favoarea femeilor, inclusiv prin crearea de structuri necesare creşterii copiilor. – Dacă se optează pentru politici demografice axate pe longevitate, atunci trebuie ţintite promovarea bătrâneţii active, reconsiderarea pensionărilor anticipate, revederea vârstei de pensionare, revalorizarea rolului social al noilor generaţii de „tineri seniori”. – Cooperarea mai directă între structurile internaţionale de cercetare, dispersate în Europa, pentru analiza şi urmărirea evoluţiei demografice şi a politicilor de orientare demografică. – Sprijinirea Comitetului european asupra populaţiei (CAHP) al Consiliului Europei, în organizarea şi extinderea majoră a cercetărilor demografice comparative în Europa. – Este necesară punerea în practică a unei mai bune baze de informaţii pentru politica autorităţilor publice în domeniul îmbătrânirii. Tendinţa universală de îmbătrânire a populaţiei, cuplată cu o mare diversitate de situaţii, reclamă intensificarea cooperării internaţionale, pentru a stabili un stoc de cunoştinţe şi un cadru analitic adecvat, în raport cu diversele provocări. Trebuie să se dispună de informaţii de bază asupra tendinţelor şi decalajelor în interiorul tendinţelor, asupra mortalităţii, morbidităţii, situaţiei socioeconomice a persoanelor vârstnice, în funcţie de sex, regiune, ţară. Un accent particular va trebui pus pe colaborarea transnaţională în domeniul normalizării şi comparabilităţii instrumentelor şi metodelor ştiinţifice. – Rolul familiei şi diferitele tipuri de transferuri financiare, materiale, nonmateriale care au loc aici, în ambele sensuri, trebuie menţinute şi, pe cât posibil, încurajate. Trebuie să se conteze pe o importanţă crescândă a societăţii civile şi a capacităţilor ei de furnizor de servicii sociale. – Într-o societate pentru toate vârstele, se încurajează integrarea persoanelor vârstnice în toate domeniile vieţii economice şi sociale. Politicile vor trebui evaluate în funcţie de aptitudinea de a încuraja strategiile de integrare sau segregare fondate pe vârstă. – O longevitate sănătoasă se bazează pe întreaga viaţă. Ea poate fi asociată cu sănătatea şi bunăstarea. Promovarea sănătăţii şi prevenirea bolilor se impun pentru a face faţă provocărilor unei societăţi îmbătrânite. 286 ANA BĂLAŞA 14 – O direcţie de acţiune este educaţia tuturor, în vederea conştientizării aspectelor foarte diverse ale longevităţii. Este un mijloc esenţial şi puţin costisitor de promovare a unor moduri de viaţă sănătoase şi de a reduce invalidităţile şi dependenţa persoanelor vârstnice. Dacă guvernele trebuie să creeze un mediu favorabil promovării sănătăţii şi bunăstării persoanelor vârstnice, este sarcina indivizilor să adopte un mod de viaţă sănătos. – Ţările trebuie să integreze, în priorităţile lor, necesitatea de a prezerva calitatea vieţii şi integrarea socială a persoanelor vârstnice, cu deosebire a celor de „vârsta a patra”. – Va fi nevoie să se pună în practică structuri de servicii formale de îngrijire. Familiile şi menajele suportă, în multe ţări, schimbări profunde. Ele nu mai sunt în stare să facă faţă responsabilităţilor legate de membrii lor dependenţi şi fragili. Vârstnicii şi piaţa muncii Îmbătrânirea populaţiei influenţează puternic oferta de forţă de muncă. O serie de măsuri devin necesare acum şi în perioada imediat următoare, pentru piaţa muncii. Ele privesc mai multe aspecte: – Reformele care generează rate de ocupare şi de creştere vor permite o mai bună rezistenţă la presiunea îmbătrânirii populaţiei şi la menţinerea nivelului prestaţiilor sociale în Europa. Prelungirea vieţii active este un răspuns la o sfidare politică majoră. Promovarea unei bătrâneţi active a populaţiei, amânarea pensionării, reclamă schimbări de atitudine din partea lucrătorilor vârstnici, dar şi din partea întreprinzătorilor (privind, de exemplu, reconversia forţei de muncă vârstnice). – Favorizarea unei tranziţii între muncă şi pensionare, în favoarea unei retrageri progresive. – Femeile sunt, pe viitor, principala sursă de creştere a populaţiei active. Îmbătrânirea populaţiei active pune probleme legate de egalitatea de şanse între bărbaţi şi femei, progresele în împărţirea rolurilor şi responsabilităţilor în familie. – Integrarea în activitate a inactivilor (femei, şomeri) şi reducerea pensionărilor pot atenua, temporar, diminuarea forţei de muncă. Concentrarea şomerilor printre persoanele mai puţin calificate şi mai puţin competente indică faptul că, într-o cultură a progresului tehnologic, o penurie de forţă de muncă poate coexista cu un număr important de şomeri. – Sistemul de pensionare anticipată s-a dovedit ineficace şi foarte costisitor pentru societate. Pensionarea lucrătorilor vârstnici s-a operat cu preţul unei finanţări publice, pe termen lung. De politicile de pensionare anticipată a profitat sectorul privat, care a restructurat şi a redus forţa de muncă fără să înlocuiască lucrătorii vârstnici cu cei tineri. – Politicile actuale privind vârsta de pensionare trebuie să fie revăzute. O mărire a vârstei de pensionare are un efect pozitiv asupra cheltuielilor publice şi permite menţinerea ofertei de lucru, în deceniile următoare. 15 ÎMBĂTRÂNIREA POPULAŢIEI 287 – Trebuie reconfigurate modalităţile de muncă pentru toate grupurile de vârstă, în cadrul unei politici globale privind munca, familia, protecţia socială, pensionarea. Îngrijirile de sănătate şi îngrijirile pe termen lung pentru persoanele vârstnice Sistemele de protecţie socială cuprind şi serviciile adecvate de îngrijire medicală şi îngrijire de lungă durată, al căror cost depăşeşte adesea mijloacele financiare ale pacientului şi ale familiei sale. Schimbările demografice vor antrena o serie de ameninţări la adresa sistemelor de îngrijire, dat fiind faptul că numărul de persoane vârstnice solicitante de îngrijiri se va mări, substanţial, în următoarele decenii. O serie de măsuri vor trebui luate pentru a contracara efectele negative ale îmbătrânirii, la nivel social şi individual: – Organizarea şi finanţarea serviciilor de sănătate şi de îngrijire va continua să fie de competenţă naţională, dar vor fi necesare o serie de adaptări, ca urmare a aceloraşi tipuri de provocări. Abordări strategice se referă, în principal, la trei aspecte. – Accesul la îngrijirile de sănătate şi la îngrijirile pe termen lung. Doar de puţin timp, necesitatea îngrijirilor pe termen lung a fost considerată ca un risc social major, care trebuie să fie acoperit de protecţia socială. Îngrijirile de lungă durată constau în asistarea persoanelor incapabile să trăiască în mod autonom şi care depind de ajutorul altora pentru activităţile cotidiene. – Oferta de îngrijiri a autorităţilor locale se bazează pe practica parteneriatelor cu organizaţii fără scop lucrativ sau pe sisteme de asigurare, pe regimuri legale de asigurări de boală sau sisteme de asigurarea îngrijirilor de lungă durată, finanţate prin cotizaţii sociale. Puţine ţări utilizează drepturile de succesiune ca sursă de finanţare. – Mecanismele de protecţie socială vizând accesul la îngrijiri de lungă durată sunt relativ recente sau încă nu sunt instituite. Prioritatea majoră constă în punerea în practică a politicilor introduse recent, în crearea de noi structuri vizând oferta de îngrijiri integrate şi continue. – Calitatea îngrijirilor. Cea mai mare parte a statelor-membre dispun de norme de calitate privind îngrijirile destinate persoanelor vârstnice. Sectorul de îngrijiri pentru persoanele vârstnice funcţionează, în general, descentralizat, autorităţile locale au o mare libertate în a elabora normele care se aplică. În mediul spitalicesc sunt definite „criterii de calitate structurală” privind, de exemplu, calificarea personalului. – Există o preocupare frecventă legată de penuria de personal, fluctuaţia acestuia, creşterea sarcinii de lucru. Evoluţia demografică va impune personal format şi calificat în acest domeniu. – Se impun sisteme de control şi de indicatori adecvate, mijloace de evaluare a nevoilor de îngrijire. Danemarca elaborează un model general de bună practică, proceduri de urmat şi de consolidat, norme de calitate pentru autorităţile locale. 288 ANA BĂLAŞA 16 – Viabilitatea financiară. Se semnalează tendinţa de creştere a cererii de servicii formale de îngrijire, ca urmare a regresiei celor informale, rezultată din schimbările societale. Nu sunt puse la punct mecanisme de control al costurilor. Creşterea costurilor rezultă din creşterea numărului de persoane vârstnice şi a costului pe individ. – Găsirea unui echilibru între accesul, calitatea şi viabilitatea îngrijirilor de lungă durată este o provocare majoră pentru gestionarea sistemului. – Necesitatea colaborării între state este evidentă. Este nevoie, în special, de informaţii şi de a pune la punct un set de indicatori, pe baza colaborării cu Eurostat şi OCDE. După cum se poate remarca, dezbaterile privind măsurile pe care le iau sau vor trebui să le ia statele faţă de îmbătrânirea populaţiei sunt focalizate pe costurile pentru societate, alimentând indirect mitul că persoanele vârstnice sunt, în general, dependente, şi deci, o povară pentru societate. Există însă şi o altă perspectivă de abordare: ce aduc vârstnicii societăţii şi cât de bună este viaţa lor. Într-un articol viitor vom avea în vedere această perspectivă. BIBLIOGRAFIE 1. Politique sociale en faveur des personnes âgées et leur autonomie, Asamblée parlamentaire, 1993. 2. Politique du viéillissement, Commission Europeènne, 1998. 3. Vers une societé pour tous les âgées, Commission Europeènne, 1999. 4. Scenariu demografic al Naţiunilor Unite, varianta medie, 2001. 5. L’avenir des soins de santé et des soins pour les personnes âgées: garantir l’accessibilité, la qualité et la viabilité financière, Bruxelles, 2001. 6. L’Europe vieillissante: Conséquences sur le marché du travail et les dépenses publique, Helsinki, 2001. 7. Soins de santé et soins pour les personnes agées: soutenir les strategies nationales visant un degré elèvé de protection sociale, Commission des Communautés europeènnes, 03.01.2003. 8. Moderniser la protection sociale pour le developpment de soins de santé et de soins de lonque durée de qualité, accesibles et durables, Commission de Communautés europeènnes, 20.04.2004. 9. Soutenir les stratégies nationales pour l’avenir de soins de santé et de soins aux pessonnes âgées, rapport de la Commision et du Conseil, Bruxelles, mars, 2003. 10. Les tendances en matière de population en Europe et leur sensibilité aux mesures, des pouvoirs publics, Asambleé Parlamentaire, mai 2004. 